Så meget stiger Tesla i pris efter nytår

Når 2023 bliver til 2024 vil afgift på elbiler stige markant – og frem mod 2030 vil afgiften herefter stige hvert år. Det er eftervirkningerne af en politiske aftale fra 2020, der begynder at kunne mærkes. Men præcis hvor meget kommer det til at påvirke priserne?

Ifølge en analyse fra Dansk Industri, vil de mest populære elbiler i gennemsnit få en afgiftsstigning på cirka 30.000 kroner fra 2026 i forhold til året før.

Men cheføkonom og forbrugerøkonom ved FDM, Ilyas Dogru, er dykket dybere ned i tallene. Han har blandt andet lavet beregninger på, hvad de forskellige Tesla-modeller vil koste i de kommende år. Eksempelvis stiger prisen på Long Range-udgaven af Model Y med 7.000 kroner fra nytår. Og det bliver bare værre frem mod 2030, hvor den vil være mere end 200.000 kroner dyrere end i dag.

Bemærk, at du kan føre musen hen over grafen for at få den eksakte pris hvert år.

[infogram id=”1984e397-8b45-4081-8aa3-d279e2eeb5de” prefix=”D12″ format=”interactive” title=”Elbilpriser 2024″]

Til gengæld er den billigste Model Y “fredet” frem til nytårsaften 2025. Det skyldes, at der endnu ikke skal betales afgift af elbiler til under 430.000 Men herefter går det stærk. I 2030 vil den billigste Model Y være steget med mere end 130.000 kroner til 514.127 kroner.

Samme billede gør sig, naturligvis, gældende for Model 3, selv om stigningerne her ikke vil være i samme kaliber. Fra 2026 og frem til 2030 vil den billigste Model 3 stige med 80.000 kroner, mens Long Range-udgaven vil stige med knapt 153.000 kroner.

[infogram id=”f5ea0174-4c05-4b68-965a-d2e7c5673f59″ prefix=”gjn” format=”interactive” title=”Elbilpriser 2024 Model 3″]

Forskel mellem ID.3 og ID.4 eksploderer

Ilyas Dogru har også lavet beregninger på Danmarks mest populære ikke-Tesla-elbil, nemlig Volkswagen ID.4. Her er det interessante, at den på grund af afgifternes progressive natur vil stige voldsomt meget mere end lillesøster ID.3. I dag er prisforskellen mellem ID.3 og ID.4 på 60.000 kroner, men i 2030 vil den være på knapt 132.000 kroner. Altså mere end en fordobling.

[infogram id=”6a49d024-a183-4242-b757-2931e62d809f” prefix=”XPB” format=”interactive” title=”Elbilpriser 2024 VW”]

På baggrund af analysen fra Dansk Industri foreslog DI i juni 2023 at fastfryse 2023-niveauet for registreringsafgift på elbiler frem til 2030. Hele analysen kan læses her (PDF, åbner i ny fane).
Så meget stiger Tesla i pris efter nytår